《吴正肃公挽歌辞三首 其三》
宋代·沈遘

笳鼓周南地，公尝此保釐。都人怀旧德，行路起新悲。

昔我祈难老，今天莫慭遗。呼嗟如可赎，犹愿百身为。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。